CELEX: 21994D1231(22)
Language: el
Date: 1994-12-08 00:00:00
Title: Απόφαση αριθ. 4/94 της Μεικτής Επιτροπής ΕΟΚ-ΕΖΕΣ «Κοινή διαμετακόμιση» της 8ης Δεκεμβρίου 1994 σχετικά με τη θέσπιση μεταβατικών μέτρων για την εφαρμογή της σύμβασης της 20ής Μαΐου 1987 περί κοινού καθεστώτος διαμετακόμισης

Avis juridique important

|

21994D1231(22)

Απόφαση αριθ. 4/94 της Μεικτής Επιτροπής ΕΟΚ-ΕΖΕΣ «Κοινή διαμετακόμιση» της 8ης Δεκεμβρίου 1994 σχετικά με τη θέσπιση μεταβατικών μέτρων για την εφαρμογή της σύμβασης της 20ής Μαΐου 1987 περί κοινού καθεστώτος διαμετακόμισης  

Επίσημη Εφημερίδα αριθ. L 371 της 31/12/1994 σ. 0009 - 0009

ΑΠΟΦΑΣΗ Αριθ.  4/94 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΖΕΣ «ΚΟΙΝΗ ΔΙΑΜΕΤΑΚΟΜΙΣΗ» της 8ης Δεκεμβρίου 1994 σχετικά με τη θέσπιση μεταβατικών μέτρων για την εφαρμογή της σύμβασης της  20ής Μαΐου 1987 περί κοινού καθεστώτος διαμετακόμισης (94/950/ΕΚ) Η ΜΕΙΚΤΗ ΕΠΙΤΡΟΠΗ, Έχοντας υπόψη τη σύμβαση της 20ής Μαΐου 1987 περί κοινού καθεστώτος διαμετακόμισης (1), και ιδίως  το άρθρο 15 παράγραφος 3 στοιχείο ε), Εκτιμώντας ότι, λόγω προσχώρησης της Δημοκρατίας της Αυστρίας, της Δημοκρατίας της Φινλανδίας και  του Βασιλείου της Σουηδίας στην Ευρωπαϊκή Ένωση, είναι αναγκαία η θέσπιση μεταβατικών μέτρων, ΑΠΟΦΑΣΙΖΕΙ: Άρθρο 1 Όσον αφορά τις μεταφορές εμπορευμάτων οι οποίες διεξάγονται μεταξύ της Ευρωπαϊκής Κοινότητας και  της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, ή  μεταξύ των εν λόγω τριών χωρών, των οποίων η πραγματοποίηση αρχίζει πριν από την αντίστοιχη  προσχώρηση τους στην Ευρωπαϊκή Ένωση, οι διατάξεις της σύμβασης συνεχίζουν να εφαρμόζονται μετά την  προσχώρηση των χωρών αυτών. Άρθρο 2 Όλες οι χώρες λαμβάνουν τα αναγκαία μέτρα προκειμένου να εξασφαλίζεται ότι οι εγγυήσεις και τα  έντυπα που αναφέρονται στο παράρτημα IV (συνολική εγγύηση), στο παράρτημα V (μεμονωμένη εγγύηση),  στο παράρτημα VI (κατ' αποκοπή εγγύηση) και στο παράρτημα VII (πιστοποιητικό εγγύησης) του  προσαρτήματος ΙΙ της σύμβασης υφίστανται προσαρμογή ως απόρροια κάθε προσχώρησης στην Ευρωπαϊκή  Ένωση. Τα υποδείγματα των εν λόγω εντύπων που είναι εν χρήση κατά την ημερομηνία θέσης σε ισχύ της  παρούσας απόφασης είναι δυνατόν να συνεχίσουν να χρησιμοποιούνται, με την επιφύλαξη αναγκαίων  φραστικών τροποποιήσεων, μέχρι την εξάντληση των αποθεμάτων αλλά όχι, πέραν της 31ης Δεκεμβρίου  1996. Άρθρο 3 Η παρούσα απόφαση αρχίζει να ισχύει από την 1η Ιανουαρίου 1995. Βρυξέλλες, 8 Δεκεμβρίου 1994. Για τη Μεικτή Επιτροπή Ο Πρόεδρος Peter WILMOTT (1) ΕΕ αριθ. L 226 της 13. 8. 1987, σ. 2.